ജില്ലയില് ആറു സ്കൂള് കെട്ടിടങ്ങളുടെ ഉദ്ഘാടനം ആലപ്പുഴ: കിഫ്ബി, നബാര്ഡ്, പ്ലാന് ഫണ്ട്, മറ്റ് ഫണ്ടുകള് വിനിയോഗിച്ചു നിര്മിച്ച സ്കൂള് കെട്ടിടങ്ങള്, ഹയര് സെക്കന്ഡറി ലാബുകള്, ഹയര് സെക്കന്ഡറി ലൈബ്രറികള് എന്നിവയുടെ ഉദ്ഘാടനവും പുതിയ സ്കൂള് കെട്ടിടങ്ങളുടെ ശിലാസ്ഥാപനവും ഇന്നു വൈകുന്നേരം 3.30ന് മുഖ്യമന്ത്രി പിണറായി വിജയന് ഓണ്ലൈനായി നിര്വഹിക്കും. വിദ്യാഭ്യാസമന്ത്രി വി. ശിവന്കുട്ടി അധ്യക്ഷത വഹിക്കും. ധനമന്ത്രി കെ.എന്. ബാലഗോപാല് മുഖ്യാതിഥിയാകും. ജില്ലയില് ആറു സ്കൂള് കെട്ടിടങ്ങളുടെ ഉദ്ഘാടനമാണ് നടത്തുന്നത്. ഹരിപ്പാട് കെകെഎംഎച്ച്എസ്എസ്, ഹരിപ്പാട് ഗവ. ജിഎച്ച്എസ്എസ്, ഗവ. എല്പിഎസ് പൊന്നാട്, ഗവ. യുപിഎസ് ഹരിപ്പാട്, ഗവ. യുപിഎസ് കാവാലം, ഗവ. യുപിഎസ് ചതുര്യഥ്യാകരി എന്നിങ്ങനെ ആറു സ്കൂള് കെട്ടിടങ്ങളാണ് ഉദ്ഘാടനം ചെയ്യുന്നത്. കായംകുളം ഗവ. ബോയ്സ് ഹയര് സെക്കന്ഡറി സ്കൂളില് 48.2 ലക്ഷം രൂപ വിനിയോഗിച്ചു നിര്മിച്ച ഹൈടെക് ലാബിന്റെ ഉദ്ഘാടനവും മുഖ്യമന്ത്രി നിര്വഹിക്കും.